CELEX: 62016TN0829
Language: da
Date: 2016-11-25 00:00:00
Title: Sag T-829/16: Sag anlagt den 25. november 2016 — Mouvement pour une Europe des nations et des libertés mod Parlamentet

23.1.2017   
            
            
               DA
            
            
               Den Europæiske Unions Tidende
            
            
               C 22/55
            
         Sag anlagt den 25. november 2016 — Mouvement pour une Europe des nations et des libertés mod Parlamentet
   (Sag T-829/16)
   (2017/C 022/74)
   Processprog: fransk
   
      Parter
   
   
      Sagsøger: Mouvement pour une Europe des nations et des libertés (Paris, Frankrig) (ved advokat A. Varaut)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentets præsidiums afgørelse D106185 af 12. september 2016, meddelt af [X] den 26. september, der fastslog, at udgifterne til reklame i forbindelse med MENL’s kampagne »Schengen« ikke var støtteberettigede.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Det første anbringende vedrører tilsidesættelse af princippet om god forvaltningsskik, som følger af, at hverken de forhold, der fremgår af sagens akter, eller indsigelserne fra Mouvement pour une Europe des nations et des libertés (»MENL«) er blevet bragt til Europa-Parlamentets præsidiums kendskab.
            
         
               2.
            
            
               Det andet anbringende vedrører det forhold, at sagsøgeren er af den opfattelse, at begrebet »indirekte finansiering« af de nationale partier, der foretages af de europæiske partier, er et upræcist begreb, som strider mod enhver retssikkerhed.
            
         
               3.
            
            
               Det tredje anbringende vedrører det forhold, at logoet på reklamerne for MENL’s kampagne »Schengen« (herefter »det anfægtede logo«) på de nationale områder viser en kampagne af udelukkende europæisk karakter, i modsætning til, hvad sagsøgte har lagt til grund ved vedtagelsen af den afgørelse, hvis annullation er sagsgenstanden i nærværende søgsmål. Til støtte for dette anbringende har sagsøgeren principalt fremført tre argumenter, nemlig:
               
                           —
                        
                        
                           Kampagnen var organiseret af MENL alene, uden de nationale partiers samtykke eller inddragelse.
                        
                     
                           —
                        
                        
                           Kampagnen og reklamen vedrørte en problemstilling af europæisk omfang, nemlig Schengenaftalerne.
                        
                     
                           —
                        
                        
                           Det anfægtede logo er derfor ikke de nationale partiers logo, men logoet for disse partiers delegationer i Europa-Parlamentet.
                        
                     
         
               4.
            
            
               Det fjerde anbringende vedrører det forhold, at sagsøgeren er af den opfattelse, at det anfægtede logo er betydeligt mindre end MENL’s logo. Retspraksis og de tekster, der behandler spørgsmålet, fastsætter imidlertid kun en sanktion, såfremt de nationale logoer er større eller af samme størrelse som de europæiske logoer.